Հավելված 2

Վեդի համայնքի ավագանու   
2023 թվականի ապրիլի 05-ի N - որոշման

**Կ Ա Ն Ո Ն Ա Կ Ա Ր Գ**

**ՎԵԴԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ՎԱՐՁԱԿԱԼՈՒԹՅԱՆ ԵՎ /ԿԱՄ/ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ   
 ՄՐՑՈՒԹԱՅԻՆ ԿԱՐԳՈՎ ՏՐԱՄԱԴՐՄԱՆ**

1. ***Ընդհանուր դրույթներ***

1.1.Սույն սահմանվում է Վեդի համայնքի սեփականություն հանդիսացող /այսուհետ՝ Համայնքային/ հողամասերը մրցութային եղանակով վարձակալության և /կամ/ կառուցապատման իրավունքով տրամադրման կարգը:

1.2. Սույն աշխատակարգը մշակված է Հայաստանի Հանրապետության քաղաքացիական օրենսգրքի, Հողային օրենսգրքի, «Հրապարակային սակարկությունների մասին» ՀՀ օրենքի և ՀՀ կառավարության 12.04.2001թ. թիվ 286 որոշման պահանջներին համապատասխան:

1.3. Համայնքային սեփականություն հանդիսացող հողամասերը վարձակալության և /կամ/ կառուցապատման իրավունքով տրամադրվում են մրցույթով:

1.4. Համայնքային սեփականություն հանդիսացող հողամասերը վարձակալության և /կամ/ կառուցապատման իրավունքով տրամադրման մասին համաձայնությունը տալիս է համայնքի ավագանին, սահմանելով մրցութային եղանակով տրամադրվող հողամասերի վարձավճարի մեկնարկային գները և այլ էական պայմանները:

1.5. Համայնքային սեփականություն հանդիսացող հողամասերը վարձակալության և /կամ/ կառուցապատման իրավունքով տրամադրման մրցույթի կազմակերպումն ու անցկացումը իրականացնում է համայնքի ղեկավարի համապատասխան կարգադրությամբ ստեղծված մրցութային հանձնաժողովը /այսուհետ՝ Հանձնաժողով/:

***2. Մրցույթի մասին հրապարակային ծանուցումը***

2.1. Համայնքի ղեկավարի կողմից Համայնքային սեփականություն հանդիսացող հողամասերը մրցութային կարգով վարձակալության և /կամ/ կառուցապատման իրավունքով տրամադրելու մասին որոշման ընդունումից հետո հանձնաժողովը կազմում և հրապարակում է տեղեկատվություն, որը ներառում է՝

ա/ մրցույթի կայացման տարին, ամիսը, ամսաթիվը և ժամը, ինչպես նաև վայրը,

բ/ մրցույթի կազմակերպչի անունը /անվանումը/,

գ/ մրցույթի հայտերի ընդունման ժամանակահատվածը,

դ/ մրցույթի ձևը, անցկացնելու կարգը և պայմանները,

ե/ մրցույթի լոտի նկարագրությունը,

զ/ մրցույթին մասնակցելու անհրաժեշտ փաստաթղթերի ցանկը,

է/ մրցույթում հաղթողին որոշելու կարգը,

ը/ սահմանված նախավճարի չափը, ինչպես նաև վճարման կարգը և ժամկետները,

թ/ լոտն ուսումնասիրելու ամսաթիվը, ժամանակը և վայրը,

ժ/ մրցույթի հայտերը բացելու, ինչպես նաև մրցույթի հայտերը ամփոփելու նիստերի օրը և ժամը,

ի/ մրցույթի կանոնակարգին ծանոթանալու վայրը և կանոնակարգի պատճենը տրամադրելու կարգը,

լ/ հանձնաժողովը կարող է սահմանել նաև լրացուցիչ այլ պայմաններ և պահանջներՙ

խ/ սույն կարգով սահմանված հողատարածքների վկայականների ձեռք բերման և փաստաթղթերի ձևակերպման հետ կապված բոլոր ծախսերը կատարվում են մրցույթում հաղթող անձանց միջոցներով:

2.2. Մրցույթի մասին հրապարային ծանուցումը պետք է հրապարակվի մրցույթի կայացումից առնվազն մեկ ամիս առաջ զանգվածային լրատվության միջոցով:

2.3. Մրցույթի մասին հրապարակային ծանուցման փոփոխությունները և լրացումները կարող են կատարվել օրենքով սահմանված կարգով:

***3.Մրցույթի մասնակցության պայմանները***

3.1. Մրցույթին մասնակցելու ցանկություն ունեցող անձինք, մրցույթի մասին ծանուցման մեջ սահմանված ժամկետում ներկայացնում են հայտ, մասնակցության համար վճարի անդորրագիր և անձնագիր /իրավաբանական անձի դեպքում՝ պետ ռեգիստրի վկայական, կանոնադրություն և մրցույթին մասնակցող անձի լիազորագիր/:

3.2. Մրցույթին մասնակցելու ցանկություն ունեցող անձինք վճարում են նախավճար, որի չափը չի կարող գերազանցել մրցույթի առարկայի նախնական գնի 5 տոկոսը:

3.3. Նախավճարը կարող է վճարվել կանխիկ՝ մրցույթի կազմակերպչին:

3.4. Սահմանված հայտը լրացնելու և նախավճարը վճարելու դեպքում, մրցույթի կազմակերպիչը պարտավոր է մասնակցին տրամադրել մասնակցի վկայական, որտես նշվում է մրցույթի կազմակրեպչի անվանումը, վճարված նախավճարի չափը, մրցույթի անցկացման վայրը /հասցեն/ և ժամանակը:

3.5. մրցույթի մասնակից չհամարվող անձանց համար կարող է սահմանվել մուտքի վճար, որի չափը չի կարող գերազանցել սահմանված նվազագույն աշխատավարձի հնգապատիկը:

3.6. Մրցույթի հայտեր ընդունելը պետք է դադարի մրցույթի անցկացման օրվանից երեք օր առաջ, իսկ մասնակիցներին մասնակցի վկայական տրամադրելը, ինչպես նաև մրցույթի մասնակից չհամարվող անձանց տոմսերի վաճառքը պետք է դադարի մրցույթի բացումից առնվազն երեսուն րոպե առաջ, եթե մրցույթի մասին հրապարակային ծանուցման մեջ այլ ժամկետ սահմանված չէ:

3.7. Մրցույթի մասնակցության հայտեր ներկայացնողների վերաբերյալ տեղեկությունները հրապարակման ենթակա չեն:

***4. Մրցույթի ընթացքը***

4.1. Նախքան մրցույթի սկսվելը կազմակերպիչը գրանցում է մրցույթի մասնակիցներին՝ ստուգելով նրանց ինքնությունը, լիազորությունները հաստատող փաստաթղթերը, ինչպես նաև մրցույթի մասին հրապարակային ծանուցման մեջ նշված այլ փաստաթղթեր:

4.2. Մրցույթը բացվում է հայտարարությամբ: Հայտարարության մեջ նշվում է մրցույթում տրամադրվող լոտի անվանումը և նկարագրությունըհ, դրա մեկնարկային գինը, լոտի նկատմամբ սահմանափակումները, ինչպես նաև մրցույթի անցկացման ձևը, այդ թվում՝ գնային հայտեր ներկայացնելու կարգը:

4.3. Եթե մրցույթում բացի գնային հայտից առկա են նաև այլ պայմաններ, ապա մասնակիցը գնային հայտը և այլ էական պայմանները ներկայացնում է փակ ծրարով, որի մեջ պետք է նշվեն կազմակերպչի կողմից առաջադրված այլ պայմանները ապահովելու մասին ծրագիր /բիզնես, ներդրումային/, ընդ որում փակ ծրարով նախապես ներկայացված հայտի մասնակիցը զրկվում է մրցույթի ընթացքում հայտում և իր կողմից առաջարկված պայմաններում փոփոխություններ կատարելու հնարավորությունից:

4.4. Ցանկացած մասնակից իրավունք ունի, նախքան մրցութավարի մուրճիկի երրորդ հարվածը, ներկայացնել նոր գնային հայտ, որը պետք է գերազանցի մասնակիցների կատարած նախորդ գնային հայտը՝ ոչ պակաս նվազագույն հավելման չափով:

4.5. Մրցույթում հաղթած է համարվում հանձնաժողովի եզրակացությամբ լավագույն պայմաններ առաջարկած մասնակիցը, իսկ միայն գնային առաջարկով մրցույթի դեպքում՝ առավելագույն գին առաջարկած մասնակիցը:

4.6. Մրցույթում առաջարկված հավասար պայմանների դեպքում նախապատվությունը տրվում է տվյալ համայնքի բնակչին կամ տվյալ համայնքում գրանցված իրավաբանական անձին:

***5. Մրցույթի արդյունքների մասին արձանագրությունը***

5.1. Մրցույթում հաղթած անձը և հանձնաժողովը՝ ի դեմս նախագահի, մրցույթի արդյունքների հրապարակումից անմիջապես հետո ստորագրում են մրցույթի արդյունքների մասին արձանագրությունը, որն իր մեջ ներառում է տվյալներ՝ մրցույթի անցկացման վայրի, ժամկետի, մասնակիցների և կազմակերպչի, հողամասի վարձակալության ժամկետների, հողամասի և վարձավճարի չափերի, հողամասի օգտագործման նպատակային գործառնական նշանակության, հողամասի օգտագործման պայմանների, հաղթողին տրվող իրավունքների, ինչպես նաև մրցույթի այլ պայմանների մասին:

5.2. Մրցույթում հաղթած անձն արձանագրությունն ստորագրելուց հրաժարվելու դեպքում կորցնում է մուծած նախավճարը: Նա զրկվում է նաև մրցույթը չկայանալու պարագայում հողամասն առանց մրցույթի վարձակալելու և /կամ/ կառուցապատման իրավունքից: Եթ մրցույթի արձանագրությունն ստորագրելուց հրաժարվում է հանձնաժողովը, ապա կազմակերպիչը պարտավոր է մրցույթում հաղթած անձի նախավճարը վերադարձնել կրկնակի չափով:

5.3. Մրցույթի վերաբերյալ կազմված արձանագրության հիման վրա համայնքի ղեկավարի և մրցույթում հաղթած անձի միջև կնքվում է հողի վարձակալության և /կամ/ կառուցապատման պայմանագիր:

5.4. Վարձակալության և /կամ/ կառուցապատման պայմանագրից ծագող իրավունքները ենթակա են պետական գրանցման:

5.5. Եթե հաղթող ճանաչված մասնակիցն արձանագրության վերաբերյալ առարկություններ ունի, ապա դրանք նշվում են արձանագրության մեջ:

***6. Մրցույթը չկայացած համարելը***

6.1. Մրցույթը չկայացած է համարվում, եթե մրցույթին ներկայացվել է միայն մեկ հայտ, ներկայացված հայտերից ոչ մեկը չեն համապատասխանում մրցույթի մասին հրապարակային ծանուցման մեջ նշված պահանջներին, ինչպես նաև եթե հայտեր ներկայացնելը չի համապատասխանել սույն կարգի և մրցույթի մասին հրապարակային ծանուցման պահանջներին:

6.2. Այդ դեպքում մրցույթը պետք է հայտարարվի չկայացած ոչ ուշ, քան դրա անցկացման հաջորդ օրը:

6.3. Մրցույթի չկայացման մասին կազմվում է համապատասխան արձանագրություն:

6.4. Մրցույթը չկայանալու դեպքում կրկնամրցույթը կարող է հայտարարվել սույն կարգի պահանջների համապատասխան:

6.5. Կրկնակի մրցույթ չկայանալու դեպքում հողամասը կարող է տրամադրվել առանց մրցույթի: